คือหนูกับแฟนตัดสินใจจะมีเพศสัมพันธ์กันแล้วอ่ะค่ะ แต่ว่าหนูกลัวว่าจะท้อง เพราะหนูก็ศึกษาก่อนที่จะมีอะไรกัน แล้วหนูไปอ่านเจอที่บอกว่า ถุงยางรั่ว แตก ก็เลยแอบกลัวอ่ะค่ะ คือถ้าสมมติก่อนที่จะมีอะไรกัน จะเช็คว่าถุงยางรั่วไหม ถ้าไม่รั่ว แล้วก็ทำกิจกรรม หลังจากนั้นก็เช็คอีกรอบ ปรากฎว่าถุงยางก็ไม่รั่วอีก แบบนี้เลิกกังวลว่าจะท้องและไม่ต้องทานยาคุมฉุกเฉินได้เลยไหมคะ คือหนูแค่อยากมั่นใจว่าถ้าไม่รั่ว ไม่แตก ก็จะไม่ท้อง100%อ่ะค่ะ เพราะหนูค่อนข้างซีเรียสกับเรื่องนี้ เลยไม่มีความมั่นใจ
สวัสดีค่ะ การมีเพศสัมพันธ์แบบสอดใส่อวัยวะเพศ ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 2%จริงๆแล้วถ้าแน่ใจว่าถุงยางไม่รั่วนั้น ไม่มีความจำเป็นต้องใช้ยาคุมฉุกเฉินตามเข้าไปอีก เพราะยาคุมฉุกเฉินก็มีผลข้างเคียงเช่นทำให้เลือดออกผิดปกติทางช่องคลอดหรือประจำเดือนมาคลาดเคลื่อนไปได้แต่หากไม่สบายใจ ต้องการป้องกันให้ได้ประสิทธิภาพมากขึ้น สามารถกินยาคุมแบบแผงรายเดือน ฉีดยาคุม หรือฝังยาคุมควบคู่ไปกับการใช้ถุงยางอนามัยได้